फैक्ट्री में आग से रुई मशीन जली, बुझाने में लगा आधा घंटा
भीलवाड़ा | चित्तौड़गढ़मार्ग पर ट्रांसपोर्टनगर स्थित रुई फैक्ट्री में सोमवार दोपहर शॉर्ट सर्किट से आग लग गई। इससे वेस्ट काफी रुई जल गई एक मशीन क्षतिग्रस्त हो गई। पुलिस ने फायर ब्रिगेड के सहयोग से आग बुझाई। नुकसान का आकलन किया जा रहा है। ट्रांसपोर्टनगर चौकी प्रभारी विजय सिंह के अनुसार ट्रांसपोर्टनगर से पहले डालडा मिल के पास स्थित मोहम्मद युसुफ की रुई फैक्ट्री है, जहां रुई निर्मित गद्दे बनाए जाते हैं। वहां दोपहर में आग लग गई। धुआं उठता देख फैक्ट्री में कार्यरत मजदूरों में अफरा-तफरी मच गई। उन्होंने आग बुझाने का प्रयास किया पर सफलता नहीं मिलने पर प्रतापनगर थाना पुलिस नगर परिषद स्थित फायर स्टेशन पर सूचना दी। चार फायर ब्रिगेड मौके पर पहुंची तथा पुलिस के सहयोग से आग बुझाने के प्रयास शुरू किए। करीब आधे घंटे में आग पर काबू पाया गया। आग से रुई आदि जलने के साथ ही मशीन क्षतिग्रस्त हुई है। पुलिस का कहना हैं कि फैक्ट्री संचालक की तरफ से इस संबंध में कोई रिपोर्ट नहीं दी है। आग से हुए नुकसान का पता नहीं चला। आकलन के बाद ही वास्तविकता सामने आएगी।
hin_Deva hin_Deva